LIETUVOS RESPUBLIKOS APLINKOS MINISTRAS

ĮSAKYMAS

DĖL LIETUVOS RESPUBLIKOS ŽEMĖS FONDO APSKAITOS TAISYKLIŲ PATVIRTINIMO

2024 m. gruodžio 10 d. Nr. D1-449

Vilnius

Vadovaudamasis Lietuvos Respublikos valstybės informacinių išteklių valdymo įstatymo 26 straipsnio 1 dalies 1 punktu:

1.	T v i r t i n u Lietuvos Respublikos žemės fondo apskaitos taisykles (pridedama).

2.	N u s t a t a u, kad šis įsakymas įsigalioja 2025 m. sausio 1 d.

Laikinai einantis aplinkos ministro pareigas	Simonas Gentvilas

Patvirtinta

Lietuvos Respublikos aplinkos ministro

2024 m. gruodžio 10 d. įsakymu Nr. D1-449

Lietuvos Respublikos ŽEMĖS FONDO APSKAITOS TAISYKLĖS

I SKYRIUS

Bendrosios nuostatos

1.	Lietuvos Respublikos žemės fondo apskaitos taisyklės (toliau – Taisyklės) reglamentuoja Lietuvos Respublikos žemės fondo (toliau – žemės fondas) apskaitą nustatant žemės naudmenas ir jų struktūrą, duomenų, kurių reikia žemės fondo apskaitos suvestiniams duomenims rengti, teikėjus ir teikimo tvarką.

2.	Žemės fondo apskaita rengiama naudojantis Žemės informacinėje sistemoje (toliau – ŽIS) tvarkomais erdviniais duomenimis apie žemę, taip pat Georeferencinio pagrindo kadastre, Lietuvos Respublikos nekilnojamojo turto registre, Lietuvos Respublikos miškų valstybės kadastre ir Žemės išteklių stebėsenos informacinėje sistemoje tvarkomais duomenimis.

3.	Žemės fondo apskaitos suvestiniai duomenys rengiami kasmet pagal sausio 1 d. būklę. Žemės fondo apskaitos suvestiniai duomenys rengiami apie šalies teritoriją, grupuojami pagal kadastro vietoves, miestus, savivaldybes, apskričių teritorijas.

4.	Už žemės fondo apskaitos suvestinių duomenų parengimą atsakinga viešoji įstaiga Statybos sektoriaus vystymo agentūra (toliau – žemės fondo apskaitos rengėjas).

5.	Žemės fondo apskaitos rengėjas žemės fondo apskaitos duomenis rengia Nacionalinės žemės tarnybos prie Aplinkos ministerijos (toliau – Nacionalinė žemės tarnyba) užsakymu valstybės biudžeto lėšomis.

II SKYRIUS

ŽEMĖS FONDO APSKAITOS suvestinių duomenų turinys

6.	Lietuvos Respublikos teritorijos, miestų, savivaldybių ir apskričių žemės fondo apskaitos suvestiniai duomenys rengiami pagal Lietuvos Respublikos nekilnojamojo turto kadastro įstatyme nustatytas žemės naudmenų rūšis, Lietuvos Respublikos žemės įstatymo nustatytas pagrindinės žemės naudojimo paskirties kategorijas, žemės nuosavybės ir valdymo formas. Žemės fondo apskaitos suvestiniai duomenys rengiami vadovaujantis Žemės informacinės sistemos nuostatais, patvirtintais Lietuvos Respublikos aplinkos ministro 2023 m. gruodžio 8 d. įsakymu Nr. D1-400 „Dėl Žemės informacinės sistemos modernizavimo ir jos nuostatų patvirtinimo“, ir Taisyklėmis.

Žemės fondo apskaitos suvestiniai duomenys apie žemės naudmenas parengiami nustatant šiuos rodiklius:

7.1.	bendras žemės plotas;

7.2.	žemės naudmenos:

7.2.1.	žemės ūkio naudmenos:

7.2.1.1.	ariamoji žemė;

7.2.1.2.	sodai;

7.2.1.3.	pievos ir natūralios ganyklos;

7.2.2.	miškai (miško žemė);

7.2.3.	keliai;

7.2.4.	užstatyta teritorija;

7.2.5.	vandenys;

7.2.6.	kita žemė:

7.2.6.1.	medžių ir krūmų želdiniai (atskirieji želdynai ir želdinių (medžių ir krūmų) plotai);

7.2.6.2.	pelkės;

7.2.6.3.	pažeista žemė;

7.2.6.4.	nenaudojama žemė;

7.3.	nusausinta žemė;

7.4.	drėkinama žemė;

7.5.	apleistos žemės ūkio naudmenos.

8.	Žemės fondo apskaitos suvestiniai duomenys apie žemės naudmenas pagal Lietuvos Respublikos teritoriją, savivaldybes, apskritis rengiami pagal Taisyklių 1 priedą.

9.	Žemės fondo apskaitos suvestiniai duomenys apie žemės naudmenas pagal apskričių ir savivaldybių teritorijose esančių miestų žemę rengiami pagal Taisyklių 2 priedą.

10.	Žemės fondo apskaitos suvestiniai duomenys apie Nekilnojamojo turto registre įregistruotus privačios nuosavybės, juridinių asmenų privačios nuosavybės, valstybės ir savivaldybės nuosavybės žemės sklypus, taip pat apie Nekilnojamojo turto registre įregistruotus perduotus naudotis patikėjimo teise valstybinės (išskyrus žemės sklypus, kurie perduoti pagal panaudos ir nuomos sutartis) žemės sklypus, duomenys apie Nekilnojamojo turto registre įregistruotas valstybinės ir privačios žemės panaudos, valstybinės ir privačios žemės nuomos sutartis, taip pat duomenys apie Nekilnojamojo turto registre įregistruotas valstybinės žemės pardavimo sutartis rengiami pagal Taisyklių 3–14 priedus.

11.	Rengiant žemės fondo apskaitos suvestinius duomenis, renkami duomenys apie laisvos žemės fondo žemę, esančią miestų ir miestelių teritorijų ribose, laisvos žemės fondo žemę, esančią ne miestų ir miestelių teritorijų ribose, žemės sklypais nesuformuotą valstybinę žemę, valdomą savivaldybių patikėjimo teise, ir žemės sklypais nesuformuotą valstybinę žemę, valdomą Nacionalinės žemės tarnybos patikėjimo teise, kurie Taisyklių 15 priede rašomi atskirais stulpeliais. Prie laisvos žemės fondo žemės priskiriami žemės plotai, nurodyti Lietuvos Respublikos piliečių nuosavybės teisių į išlikusį nekilnojamąjį turtą atkūrimo įstatymo 1 straipsnio 2 dalies 2 punkte. Prie žemės sklypais nesuformuotos valstybinės žemės, valdomos savivaldybių patikėjimo teise, priskiriami plotai, nurodyti Žemės įstatymo 6 straipsnio 1 dalyje ir Lietuvos Respublikos žemės reformos įstatymo 13 ir 14 straipsniuose, esantys savivaldybių teritorijose esančių miestų ir miestelių teritorijų ribose, Lietuvos Respublikos Vyriausybės nutarimu perduoti savivaldybėms valdyti patikėjimo teise, ir laisvos žemės fondo plotai, esantys miestų ir miestelių teritorijų ribose. Prie žemės sklypais nesuformuotos valstybinės žemės, valdomos Nacionalinės žemės tarnybos patikėjimo teise, priskiriami plotai, nurodyti Žemės įstatymo 6 straipsnio 1 dalyje bei Žemės reformos įstatymo 13 ir 14 straipsniuose, jeigu jie neperduoti patikėjimo teise valdyti kitiems subjektams, ir laisvos žemės fondo žemės plotai.

III SKYRIUS

POŽYMIAI, PAGAL KURIUOS NUSTATOMOS ŽEMĖS NAUDMENŲ RŪŠYS

Bendrieji žemės naudmenų rūšių nustatymo ir apskaitos reikalavimai:

12.1.	Žemės naudmenos, išskyrus nusausintą, drėkinamą žemę ir apleistas žemės ūkio naudmenas, nustatomos naudojantis Georeferencinio pagrindo kadastre tvarkomais erdviniais duomenimis. Nusausinta, drėkinama žemė ir apleistos žemės ūkio naudmenos nustatomos naudojantis Žemės išteklių stebėsenos informacinėje sistemoje tvarkomais erdviniais duomenis. Minimalus žemės plotas, kuris Taisyklėse nurodytais žemės apskaitos tikslais įtraukiamas į apskaitą kaip atskira žemės naudmena:

12.1.1.	miškų, pelkių, želdinių (medžių ir krūmų) – 0,1 ha, namų valdų žemės sklypuose esančių pelkių ir želdinių (medžių ir krūmų), – 0,05 ha;

12.1.2.	kitų žemės naudmenų – 0,04 ha;

12.1.3.	atskirųjų želdynų – 0,05 ha;

12.2.	žemės plotai prie statinių gali būti įtraukiami į apskaitą kaip užstatyta teritorija, neišskiriant atskirų žemės naudmenų, jeigu žemės sklypo plotas yra ne didesnis kaip 0,15 ha.

13.	Žemės ūkio naudmenas sudaro:

13.1.	ariamoji žemė, prie kurios priskiriami nuolat dirbami (ariami) ir laikinai nedirbami plotai, naudojami arba tinkami naudoti žemės ūkio augalams auginti, įskaitant daugiamečių žolių pasėlius, pūdymai, dirvonai, daržai, inspektai, laikini polietileno plėvele dengti šiltnamiai, braškynai, avietynai ir plotai, kuriuose auginamos gėlės ir dekoratyviniai augalai;

13.2.	sodai, prie kurių priskiriami vaismedžiais ir vaiskrūmiais (obelimis, kriaušėmis, slyvomis, vyšniomis, trešnėmis, serbentais, agrastais, aronijomis, svarainiais ir kt.) užsodinti žemės plotai, kiti vaismedžių ir vaiskrūmių užimti plotai, taip pat mėgėjų sodų žemės sklypai;

13.3.	pievos ir natūralios ganyklos. Prie pievų priskiriami daugiametėmis pievų žolėmis užsėti (kultūrinės pievos, įrengtos durpiniuose dirvožemiuose, atlikus melioracinių ir agrotechninių priemonių kompleksą) ar natūraliai apaugę žemės plotai (natūralios užliejamos ir sausuminės pievos), nuolat šienaujami ar galimi šienauti. Prie natūralių ganyklų priskiriami plotai, apaugę natūraliomis daugiametėmis pašarinėmis žolėmis ir naudojami arba tinkami ganyti. Pievose ir natūraliose ganyklose gali vykti pelkėjimo procesas (pelkėtos pievos ir ganyklos), jose gali būti krūmų, pavienių medžių ar akmenų. Pievos ar natūralios ganyklos, kuriose pašarinės žolės dėl supelkėjimo ir apaugimo krūmais ir medžiais daugiau kaip 70 proc. ploto yra išnykusios, priskiriamos prie pelkių (kai pieva ar natūrali ganykla supelkėjusi) arba želdinių (medžių ir krūmų, kai pieva ar natūrali ganykla apaugusi krūmais) plotų.

14.	Prie miškų ir miško žemės priskiriami ne mažesni kaip 0,1 hektaro apaugę mišku žemės plotai – medynai, taip pat neapaugę mišku žemės plotai – kirtavietės, žuvę medynai, miško laukymės, miško aikštės, mažosios miško pelkės, miško medelynai, sėklinės miško medžių plantacijos ir klonų rinkiniai, miškui įveisti skirta žemė. Prie miško žemės priskiriami tuose pačiuose plotuose esantys miško keliai, kvartalų, technologiniai proskiebiai ir linijos, siauros – iki 10 metrų pločio – inžinerinių tinklų (įskaitant laikomų kilnojamaisiais daiktais) ir jų apsaugos zonų, taip pat dviračių ir pėsčiųjų takų užimamos žemės juostos, priešgaisrinės juostos, medienos sandėlių ir kitų su mišku susijusių įrenginių (griovių, pralaidų, tiltelių, priešgaisrinių bokštų ir kitų) užimti plotai, poilsio aikštelės, žvėrių pašarų aikštelės.

15.	Prie kelių priskiriami žemės plotai, užimti inžinerinių statinių, skirtų transporto priemonių ir pėsčiųjų eismui. Kelio užimtą plotą sudaro žemės sankasa, važiuojamoji dalis, kelkraščiai, skiriamoji juosta, kelio grioviai, sankryžos, autobusų sustojimo aikštelės, poilsio aikštelės, pėsčiųjų ir dviračių takai, kelio statiniai, techninės eismo reguliavimo priemonės, kelio juostoje esantys želdiniai, kelio oro sąlygų stebėjimo ir transporto eismo apskaitos, apšvietimo ir kiti įrenginiai su šių elementų užimta žeme. Žemės, kurioje nutiestas arba tiesiamas kelias, juostos minimalus plotis nustatytas Lietuvos Respublikos kelių įstatyme ir statybos techniniame reglamente STR 2.06.04:2014 „Gatvės ir vietinės reikšmės keliai. Bendrieji reikalavimai“, patvirtintame Lietuvos Respublikos aplinkos ministro 2011 m. gruodžio 2 d. įsakymu Nr. D1-933 „Dėl statybos techninio reglamento STR 2.06.04:2014 „Gatvės ir vietinės reikšmės keliai. Bendrieji reikalavimai“ pavirtinimo.

Miestuose ir kaimo vietovėse gatvės priskiriamos prie kelių. Kaimo vietovėse prie kelių taip pat priskiriami žemės plotai, nuolat naudojami mechaninėms ir kinkomojo transporto priemonėms, žemės ūkio technikai privažiuoti prie sodybų, statinių, žemės sklypų, miškų, vandens telkinių ar gyvuliams ginti, nors juose neįrengtos sankasos, grioviai, kiti kelio įrenginiai ir važiuojamoji kelio dalis neužpilta smėliu ar žvyru (lauko keliai). Miškuose prie kelių priskiriami ir prie atskirų sklypų, kitų objektų privažiuoti ar medienai išvežti skirti 5 metrų ir platesni keliai.

Geležinkelio užimtas žemės plotas, kurį sudaro sankasa, iškasa, važiuojamoji dalis (bėgiai), grioviai, traukinių eismo reguliavimo priemonės, kiti geležinkelio įrenginiai ir jų apsauginė zona, priskiriamas prie kelio. Geležinkelio juostoje esanti kita žemė priskiriama pagal faktiškai esamas žemės naudmenas. Geležinkelio stočių teritorijose esanti žemė priskiriama prie užstatytos teritorijos arba, atsižvelgus į esamą situaciją, priskiriama pagal faktiškai esamas naudmenas.

16.	Prie užstatytos teritorijos priskiriama statiniais, išskyrus Taisyklių 15 punkte nurodytus objektus, užstatyta ir kita tiesioginiam statinių eksploatavimui naudojama (kiemų, aikštelių, priklausomųjų želdynų (jeigu jie mažesni nei nurodyta Taisyklių 12.1.1 papunktyje) ir pan.) žemė; aikštės, stadionai, aerodromai; veikiančios ir uždarytos kapinės ir joms įrengti ar išplėsti perduoti žemės plotai, namų valdų žemės sklypai ir šių žemės plotų dalys, gamybinės teritorijos.

17.	Prie vandenų priskiriami paviršinio vandens telkiniai (žemės reljefo įdubos, nuolat arba periodiškai užpildytos tekančio ar stovinčio vandens) ir tarpiniai vandenys (Kuršių marios). Prie paviršinio vandens telkinių priskiriami ežerai, upės, upeliai, žuvininkystei ir kitiems tikslams įrengti tvenkiniai, kanalai, didesnės kaip 0,04 ha kūdros. Apskaičiuojant vandens telkinio plotą, kanalo plotis matuojamas nuo šlaito krašto, pridedant 1 m pakrantės juostos plotį. Ežerų, upių, tvenkinių kranto linija atitinka daugiametį vidutinį vandens horizonto lygį. Kastinės kūdros ribos sutampa su jos šlaito kraštu.

18.	Kitą žemę sudaro:

18.1.	medžių ir krūmų želdiniai, t. y. atskirieji želdynai (parkai, skverai, žaliosios jungtys) ir želdinių (medžių ir krūmų) plotai, nepriskirti prie miškų. Pavieniai medžiai ir krūmai, jų grupės, eilės prie želdinių (medžių ir krūmų) plotų priskiriami, kai sudaro ne mažesnio kaip 0,1 ha ploto kontūrą;

18.2.	pelkės, prie kurių priskiriami įmirkę žemės plotai su charakteringa pelkių augalija, kuriuose vyksta pelkėjimo procesas ir dažniausiai yra susidaręs durpių sluoksnis;

18.3.	pažeista žemė, prie kurios priskiriami eksploatuojamų ir išeksploatuotų naudingųjų iškasenų karjerų, durpynų ir sąvartynų plotai. Vadovaujantis Lietuvos Respublikos aplinkos ministro 1999 m. gegužės 20 d. įsakymu Nr. 147 „Dėl Metodinių nurodymų išnaudotiems karjerams, durpynams ir kitaip pažeistai žemei naudoti“, po eksploatacijos rekultivuoti arba nenumatyti rekultivuoti karjerai priskiriami prie atkurtos arba susiformavusios žemės;

18.4.	nenaudojama žemė, prie kurios priskiriami žemės ūkio augalams auginti netinkami arba dėl mažos ūkinės vertės dirvožemių negalimi nuolat naudoti ganymui ir šienavimui statūs kalvų šlaitai, skardžiai, akmenynai ir smėlynai, jeigu jie nepriskirti prie miško žemės, medžių ir krūmų želdinių ar kitų naudmenų, pelkėti duburėliai, duobės, nuošliaužos, nuogriuvos, griovos, išgraužos, skardžiai, dykvietės. Prie nenaudojamos žemės gali būti priskiriami nugriautų statinių liekanų užimti ir nesutvarkyti plotai, jeigu jie nepriskirti prie užstatytos teritorijos ir nenaudojami žemės ir miškų ūkio ar kitokiai veiklai, miškų ūkio paskirties žemės plotai po aukštos įtampos elektros linijomis, jeigu ten neauginami miško augalai ir plotas pagal požymius nepriskirtinas prie žemės ūkio ar kitų naudmenų, pylimai prie tvenkinių ir kita žemė, nepriskirta prie užstatytos teritorijos, kelių, pelkių ar kitų žemės naudmenų.

19.	Žemės plotai, kuriuose dirvožemio vandens režimas sureguliuotas įrengtomis drenažo sistemomis ar iškastais grioviais, priskiriami prie nusausintos žemės. Žemės sklypai, kuriuose įrengtos dirvožemio drėkinimo sistemos, priskiriami prie drėkinamos žemės. Plotai, kuriuose įrengtos drėkinimo sistemos su drenažu, priskiriami prie drėkinamos žemės.

20.	Prie apleistų žemės ūkio naudmenų priskiriami sumedėjusiais augalais (išskyrus želdinius) apaugę žemės ūkio naudmenų plotai, nustatyti nuotoliniais kartografavimo metodais Lietuvos Respublikos žemės ūkio ministro 2013 m. kovo 21 d. įsakyme „Dėl Apleistų žemės ūkio naudmenų plotų nustatymo tvarkos aprašo patvirtinimo“ nustatyta tvarka.

IV SKYRIUS

ŽEMĖS FONDO APSKAITOS SUVESTINIų duomenų rengimas

21.	Taisyklių 7.1–7.5 papunkčiuose nurodytus duomenis apie žemės naudmenas parengia žemės fondo apskaitos rengėjas.

22.	Nekilnojamojo turto registro duomenų suvestines pagal Taisyklių 3–14 priedus (xls formatu) valstybės įmonė Registrų centras (toliau – Registrų centras) teikia Nacionalinei žemės tarnybai pagal gautą prašymą. Už Registrų centro pateiktus duomenis Nacionalinė žemės tarnyba apmoka pagal Registrų centro pateiktą sąskaitą faktūrą ne vėliau kaip per 10 darbo dienų nuo sąskaitos faktūros gavimo dienos.

23.	Žemės sklypais nesuformuotos valstybinės žemės, valdomos Nacionalinės žemės tarnybos ir savivaldybių patikėjimo teise, suvestinius statistikos duomenis pagal einamųjų metų sausio 1 d. būklę žemės fondo apskaitos rengėjas parengia naudodamas ŽIS erdvinius duomenis.

24.	Duomenis apie laisvos žemės fondo žemės plotus, apskaičiuotus naudojant skaitmenizuotus žemės reformos žemėtvarkos projektus, Nacionalinė žemės tarnyba pateikia žemės fondo apskaitos rengėjui pagal einamųjų metų sausio 1 d. būklę skaitmenine forma.

25.	Nacionalinė žemės tarnyba Taisyklių 24 punkte nurodytus duomenis ir Nekilnojamojo turto registro duomenų suvestines pagal Taisyklių 3–14 priedus (xls formatu) žemės fondo apskaitos rengėjui pateikia skaitmenine forma kasmet iki sausio 15 dienos.

26.	Registrų centrui pildant Taisyklių 4, 5, 6 ir 7 priedus, kai žemės sklypai Nekilnojamojo turto registre įregistruoti valstybės, savivaldybių, fizinių ir juridinių asmenų bendrosios dalinės nuosavybės teise, – jie priskiriami žemės naudotojui, turinčiam nuosavybės teisę į didesnę žemės sklypo dalį. Jei Nekilnojamojo turto registre įregistruoti žemės sklypai valdomi valstybės, savivaldybių, fizinių ir juridinių asmenų bendrosios dalinės nuosavybės teise lygiomis dalimis, – jie priskiriami valstybei. Jei žemės sklypai Nekilnojamojo turto registre įregistruoti lygiomis dalimis savivaldybių, fizinių ir juridinių asmenų bendrosios dalinės nuosavybės teise, – jie priskiriami savivaldybei.

27.	Nekilnojamojo turto registre įregistruotų žemės sklypų ploto ir žemės sklypais nesuformuotos valstybinės žemės, valdomos Nacionalinės žemės tarnybos ir savivaldybių patikėjimo teise, ploto suma savivaldybėje negali skirtis nuo Lietuvos Respublikos adresų registre įregistruoto savivaldybės ploto daugiau kaip 1 proc.

28.	Žemės fondo apskaitos rengėjas parengia žemės fondo apskaitos suvestinius duomenis (Taisyklių 1, 2 ir 15 priedai), kuriuos kasmet iki vasario 1 d. pateikia Nacionalinei žemės tarnybai. Žemės fondo apskaitos rengėjas kartu pateikia diagramas, parengtas pagal Nacionalinės žemės tarnybos pateiktus duomenis, kuriuos Registrų centras (pagal Taisyklių 3–14 priedus) pateikia pagal einamųjų metų sausio 1 d. būklę. Žemės fondo apskaitos duomenis teikiančios institucijos atsako už savo pateiktų duomenų teisingumą.

29.	Nacionalinei žemės tarnybai per 5 darbo dienas raštu suderinus žemės fondo apskaitos suvestinius duomenis, žemės fondo apskaitos rengėjas parengia skaitmeninę informaciją apie žemės fondą atitinkamų metų sausio 1 d.. Ši informacija papildoma diagramomis, apie žemės fondo struktūrą pagal žemės naudmenas, tikslinę žemės naudojimo paskirtį, naudotojų grupes, žemės valdymo nuosavybės formas ir pasikeitimus per metus, kitus rodiklius. Šią informaciją žemės fondo apskaitos rengėjas kasmet ne vėliau kaip iki vasario 15 dienos pateikia Nacionalinei žemės tarnybai, kuri minėtus duomenis skelbia savo interneto svetainėje. Žemės fondo apskaitos rengėjas užtikrina, kad žemės fondo duomenys apie žemės naudmenas būtų pasiekiami duomenų gavėjams per ŽIS.

________________________

Lietuvos Respublikos žemės fondo apskaitos taisyklių

1 priedas

(Duomenų pateikimo pavyzdys)

DUOMENYS APIE ŽEMĖS NAUDMENAS

Iki _________ m. sausio 1 d.

Apskritis, savivaldybė	Bendras plotas	Žemės ūkio naudmenos	Miškai ir miško žemė	Keliai	Užstatyta teritorija	Žemė, užimta vandens telkinių	Kita žemė	Nusausinta žemė	Drėkinama žemė	Apleista žemė

Iš viso	ariamoji žemė	sodai	pievos ir natūralios ganyklos

Iš viso	medžių ir krūmų želdiniai	pelkės	pažeista žemė	nenaudojama žemė

Eil. Nr.

1	2	3	4	5	6	7	8	9	10	11	12	13	14	15	16	17	18	19

__________________________

Lietuvos Respublikos žemės fondo apskaitos taisyklių

2 priedas

(Duomenų pateikimo pavyzdys)

DUOMENYS

APIE APSKRIČIŲ IR SAVIVALDYBIŲ TERITORIJOSE ESANČIŲ

MIestų ŽEMĘ

Iki _________ m. sausio 1 d.

Eil. Nr.	Apskritys, savivaldybės, miestai	Bendras plotas	Žemės ūkio naudmenos	Miškai ir miško žemė	Keliai	Užstatyta teritorija	Vandenys	Kita žemė

1	2	3	4	5	6	7	8	9

__________________________

Lietuvos Respublikos žemės fondo apskaitos taisyklių

3 priedas

(Duomenų pateikimo pavyzdys)

DUOMENYS APIE ŽEMĖS SKLYPŲ ĮREGISTRAVIMĄ

NEKILNOJAMOJO TURTO REGISTRE

Iki _________ m. _______________ d.

Eil. Nr.	Apskritys, savivaldybės	Įregistruota žemė, iš viso	žemės ūkio paskirties žemė	miškų ūkio paskirties žemė	vandens ūkio paskirties žemė	konservacinės paskirties žemė	kitos paskirties žemė

sklypų skaičius	plotas, ha	sklypų skaičius	plotas, ha	sodininkų bendrijų ir jų narių žemė	sklypų skaičius	plotas, ha	sklypų skaičius	plotas, ha	sklypų skaičius	plotas, ha	sklypų skaičius	plotas, ha	namų valda

sklypų skaičius	plotas, ha

sklypų skaičius	plotas, ha
1	2	3	4	5	6	7	8	9	10	11	12	13	14	15	16	17	18

__________________________

Lietuvos Respublikos žemės fondo apskaitos taisyklių

4 priedas

(Duomenų pateikimo pavyzdys)

DUOMENYS APIE PRIVAČIOS NUOSAVYBĖS ŽEMĖS SKLYPŲ

ĮREGISTRAVIMĄ NEKILNOJAMOJO TURTO REGISTRE

Iki _________ m. ______________ d.

Eil. Nr.	Apskritys, savivaldybės	Įregistruota žemė, iš viso	žemės ūkio paskirties žemė	miškų ūkio paskirties žemė	vandens ūkio paskirties žemė	konservacinės paskirties žemė	kitos paskirties žemė

sklypų skaičius	plotas, ha	sklypų skaičius	plotas, ha	sodininkų bendrijų ir jų narių žemė	sklypų skaičius	sklypų skaičius	sklypų skaičius	plotas, ha	sklypų skaičius	plotas, ha	sklypų skaičius	plotas, ha	namų valda

sklypų skaičius	plotas, ha

sklypų skaičius	plotas, ha
1	2	3	4	5	6	7	8	9	10	11	12	13	14	15	16	17	18

__________________________

Lietuvos Respublikos žemės fondo apskaitos taisyklių

5 priedas

(Duomenų pateikimo pavyzdys)

DUOMENYS APIE JURIDINIŲ ASMENŲ PRIVAČIOS NUOSAVYBĖS ŽEMĖS SKLYPŲ

ĮREGISTRAVIMĄ NEKILNOJAMOJO TURTO REGISTRE

Iki _________ m. _________________ d.

Eil. Nr.	Apskritys, savivaldybės	Įregistruota žemė, iš viso	žemės ūkio paskirties žemė	miškų ūkio paskirties žemė	vandens ūkio paskirties žemė	konservacinės paskirties žemė	kitos paskirties žemė

sklypų skaičius	plotas, ha	sklypų skaičius	plotas, ha	sodininkų bendrijų ir jų narių žemė	sklypų skaičius	plotas, ha	sklypų skaičius	plotas, ha	sklypų skaičius	plotas, ha	sklypų skaičius	plotas, ha	namų valda

sklypų skaičius	plotas, ha

sklypų skaičius	plotas, ha
1	2	3	4	5	6	7	8	9	10	11	12	13	14	15	16	17	18

__________________________

Lietuvos Respublikos žemės fondo apskaitos taisyklių

6 priedas

(Duomenų pateikimo pavyzdys)

DUOMENYS APIE VALSTYBĖS NUOSAVYBĖS ŽEMĖS SKLYPŲ

ĮREGISTRAVIMĄ NEKILNOJAMOJO TURTO REGISTRE

Iki _________ m. ___________________ d.

Eil. Nr.	Apskritys, savivaldybės	Įregistruota žemė, iš viso	žemės ūkio paskirties žemė	miškų ūkio paskirties žemė	vandens ūkio paskirties žemė	konservacinės paskirties žemė	kitos paskirties žemė

sklypų skaičius	plotas, ha	sklypų skaičius	plotas, ha	sodininkų bendrijų ir jų narių žemė	sklypų skaičius	plotas, ha	sklypų skaičius	plotas, ha	sklypų skaičius	plotas, ha	sklypų skaičius	plotas, ha	namų valda

sklypų skaičius	plotas, ha

sklypų skaičius	plotas, ha
1	2	3	4	5	6	7	8	9	10	11	12	13	14	15	16	17	18

__________________________

Lietuvos Respublikos žemės fondo apskaitos taisyklių

7 priedas

(Duomenų pateikimo pavyzdys)

DUOMENYS APIE SAVIVALDYBIŲ NUOSAVYBĖS ŽEMĖS SKLYPŲ

ĮREGISTRAVIMĄ NEKILNOJAMOJO TURTO REGISTRE

Iki _________ m. ____________________ d.

Eil. Nr.	Apskritys, savivaldybės	Įregistruota žemė, iš viso	žemės ūkio paskirties žemė	miškų ūkio paskirties žemė	vandens ūkio paskirties žemė	konservacinės paskirties žemė	kitos paskirties žemė

sklypų skaičius	plotas, ha	sklypų skaičius	plotas, ha	sklypų skaičius	plotas, ha	sklypų skaičius	plotas, ha	sklypų skaičius	plotas, ha	sklypų skaičius	plotas, ha	namų valda

sklypų skaičius	plotas, ha
1	2	3	4	5	6	7	8	9	10	11	12	13	14	15	16

__________________________

Lietuvos Respublikos žemės fondo apskaitos taisyklių

8 priedas

(Duomenų pateikimo pavyzdys)

DUOMENYS APIE perduotus patikėjimo teise valstybinės žemės sklypus,

įregistruotus NEKILNOJAMOJO TURTO REGISTRE

Iki _________ m. _______________________ d.

Eil. Nr.	Apskritys, savivaldybės	Įregistruota valstybinės žemės, perduotos patikėjimo teise, iš viso	žemės ūkio paskirties žemė	miškų ūkio paskirties žemė	vandens ūkio paskirties žemė	konservacinės paskirties žemė	kitos paskirties žemė	Valstybinė žemė, įregistruota savivaldybių patikėjimo teise

sklypų skaičius	plotas, ha	sklypų skaičius	plotas, ha	sklypų skaičius	plotas, ha	sklypų skaičius	plotas, ha	sklypų skaičius	plotas, ha	sklypų skaičius	plotas, ha	sklypų skaičius	plotas, ha
1	2	3	4	5	6	7	8	9	10	11	12	13	14	15	16

__________________________

Lietuvos Respublikos žemės fondo apskaitos taisyklių

9 priedas

(Duomenų pateikimo pavyzdys)

DUOMENYS

APIE NEKILNOJAMOJO TURTO REGISTRE ĮREGISTRUOTAS

VALSTYBINĖS ŽEMĖS PANAUDOS SUTARTIS

Iki _________ m. ________________________ d.

Eil. Nr.	Apskritys, savivaldybės	Įregistruota valstybinės žemės, perduotos panaudai, sutarčių skaičius, iš viso	žemės ūkio paskirties žemės sutarčių skaičius	miškų ūkio paskirties žemės sutarčių skaičius	vandens ūkio paskirties žemės sutarčių skaičius	konservacinės paskirties žemės sutarčių skaičius	kitos paskirties žemės

sutarčių skaičius, iš viso	namų valdų sutarčių skaičius
1	2	3	4	5	6	7	8	9

__________________________

Lietuvos Respublikos žemės fondo apskaitos taisyklių

10 priedas

(Duomenų pateikimo pavyzdys)

DUOMENYS

APIE NEKILNOJAMOJO TURTO REGISTRE ĮREGISTRUOTAS

PRIVAČIOS ŽEMĖS PANAUDOS SUTARTIS

Iki _________ m. ____________________ d.

Eil. Nr.	Apskritys, savivaldybės	Įregistruota privačios žemės, perduotos panaudai, sutarčių skaičius, iš viso	žemės ūkio paskirties žemės sutarčių skaičius	miškų ūkio paskirties žemės sutarčių skaičius	vandens ūkio paskirties žemės sutarčių skaičius	konservacinės paskirties žemės sutarčių skaičius	kitos paskirties žemės

sutarčių skaičius, iš viso	namų valdų sutarčių skaičius
1	2	3	4	5	6	7	8	9

__________________________

Lietuvos Respublikos žemės fondo apskaitos taisyklių

11 priedas

(Duomenų pateikimo pavyzdys)

DUOMENYS APIE NEKILNOJAMOJO TURTO REGISTRE ĮREGISTRUOTAS

VALSTYBINĖS ŽEMĖS NUOMOS SUTARTIS

Iki_________ m. _________________________ d.

Eil. Nr.	Apskritys, savivaldybės	Įregistruota išnuomotos valstybinės žemės sutarčių skaičius, iš viso	žemės ūkio paskirties žemės (be sodininkų bendrijų)	miškų ūkio paskirties žemės sutarčių skaičius	vandens ūkio paskirties žemės sutarčių skaičius	konservacinės paskirties žemės sutarčių skaičius	kitos paskirties žemės

sutarčių skaičius, iš viso	namų valdų sutarčių skaičius

sutarčių skaičius, iš viso	žemės sodininkų bendrijų ir jų narių žemės sutarčių skaičius

1	2	3	4	5	6	7	8	9	10

__________________________

Lietuvos Respublikos žemės fondo apskaitos taisyklių

12 priedas

(Duomenų pateikimo pavyzdys)

DUOMENYS

APIE NEKILNOJAMOJO TURTO REGISTRE ĮREGISTRUOTAS

PRIVAČIOS ŽEMĖS NUOMOS SUTARTIS

Iki _________ m. ___________________ d.

Eil. Nr.	Apskritys, savivaldybės	Įregistruota išnuomotos privačios žemės sutarčių skaičius, iš viso	žemės ūkio paskirties žemės sutarčių skaičius	miškų ūkio paskirties žemės sutarčių skaičius	vandens ūkio paskirties žemės sutarčių skaičius	konservacinės paskirties žemės sutarčių skaičius	kitos paskirties žemė

sutarčių skaičius, iš viso	namų valdų sutarčių skaičius
1	2	3	4	5	6	7	8	9

__________________________

Lietuvos Respublikos žemės fondo apskaitos taisyklių

13 priedas

(Duomenų pateikimo pavyzdys)

DUOMENYS

APIE NEKILNOJAMOJO TURTO REGISTRE ĮREGISTRUOTAS

VALSTYBINĖS ŽEMĖS PARDAVIMO SUTARTIS

Iki _________ m. _________________________ d.

Eil. Nr.	Apskritys, savivaldybės	Įregistruota valstybinės žemės pardavimo sutarčių, iš viso	žemės ūkio paskirties žemė (be sodininkų bendrijų)	sodininkų bendrijų ir jų narių žemė	miškų ūkio paskirties žemė	vandens ūkio paskirties žemė	konservacinės paskirties žemė	kitos paskirties žemė

iš viso	namų valdų žemė

sutarčių skaičius	plotas, ha	sutarčių skaičius	plotas, ha	sutarčių skaičius	plotas, ha	sutarčių skaičius	plotas, ha	sutarčių skaičius	plotas, ha	sutarčių skaičius	plotas, ha	sutarčių skaičius	plotas, ha	sutarčių skaičius	plotas, ha
1	2	3	4	5	6	7	8	9	10	11	12	13	14	15	16	17	18

__________________________

Lietuvos Respublikos žemės fondo apskaitos taisyklių

14 priedas

(Duomenų pateikimo pavyzdys)

DUOMENYS

APIE NEKILNOJAMOJO TURTO REGISTRE ĮREGISTRUOTAS

KITOS PASKIRTIES VALSTYBINĖS ŽEMĖS PARDAVIMO SUTARTIS

Iki _________ m. _________________________ d.

Eil. Nr.	Apskritys, savivaldybės	Įregistruota valstybinės žemės pardavimo sutarčių, iš viso	vienbučių ir dvibučių gyvenamųjų pastatų teritorijose	daugiabučių gyvenamųjų pastatų ir bendrabučių teritorijose	visuomeninės paskirties teritorijose	pramonės ir sandėliavimo objektų teritorijose	komercinės paskirties objektų teritorijose	susisiekimo ir inžinerinių komunikacijų aptarnavimo objektų teritorijose	susisiekimo ir inžinerinių tinklų koridorių teritorijose	rekreacinėse teritorijose	bendro naudojimo (miestų, miestelių ir kaimų ar savivaldybių bendro naudojimo) teritorijose	naudingųjų iškasenų teritorijose	teritorijose krašto apsaugos tikslams	atliekų saugojimo, rūšiavimo ir utilizavimo (sąvartynai) teritorijose	teritorijose valstybės sienos apsaugos tikslams	atskirųjų želdynų teritorijose

Sutarčių skaičius (toliau – sut. sk.)	Plotas, ha

Sut. sk.	Plotas, ha	Sut. sk.	Plotas, ha	Sut. sk.	Plotas, ha	Sut. sk.	Plotas, ha	Sut. sk.	Plotas, ha	Sut. sk.	Plotas, ha	Sut. sk.	Plotas, ha	Sut. sk.	Plotas, ha	Sut. sk.	Plotas, ha	Sut. sk.	Plotas, ha	Sut. sk.	Plotas, ha	Sut. sk.	Plotas, ha	Sut. sk.	Plotas, ha	Sut. sk.	Plotas, ha
1	2	3	4	5	6	7	8	9	10	11	12	13	14	15	16	17	18	19	20	21	22	23	24	25	26	27	28	29	30	31	32

__________________________

Lietuvos Respublikos žemės fondo apskaitos taisyklių

15 priedas

(Duomenų pateikimo pavyzdys)

DUOMENYS APIE LAISVOS ŽEMĖS FONDO ŽEMĘ,

ŽEMĖS SKLYPAIS NESUFORMUOTĄ VALSTYBINĘ ŽEMĘ, VALDOMĄ SAVIVALDYBIŲ PATIKĖJIMO TEISE, IR ŽEMĖS SKLYPAIS NESUFORMUOTĄ VALSTYBINĘ ŽEMĘ, VALDOMĄ

NACIONALINĖS ŽEMĖS TARNYBOS PRIE APLINKOS MINISTERIJOS

PATIKĖJIMO TEISE

Iki _________ m. sausio 1 d.

Eil. Nr.	Apskritis, savivaldybė	Laisvos žemės fondo žemė, esanti miestų ir miestelių teritorijų ribose, ha	Laisvos žemės fondo žemė, esanti ne miestų ir miestelių teritorijų ribose, ha	Žemės sklypais nesuformuota valstybinė žemė, valdoma savivaldybių patikėjimo teise, ha	Žemės sklypais nesuformuota valstybinė žemė, valdoma Nacionalinės žemės tarnybos patikėjimo teise, ha
1	2	3	4	5	6

_________________________________